...ze strybra, abo ze złota...
...gablotka s fotkami...
...rozmazano pińdziesióntka...
Szpacyrkym po Cieszynie “Gdo sie za swój jynzyk wstydzi takim niech sie każdy brzidzi”
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydzie rozumioł
to jyny wiater bydzie po naszymu szumioł"
POZÓR! Kiery nimo chynci tego czytać, abo kansi wraził łokulory, abo mo moc roboty i łoczy go bolóm to se może tego posłóchać jak prziciśnie ”kursywom” na tóm czornóm szczałke w tej szarej kostce, kierom nóndzie zaroz pod spodkym.
Poradzi wyłoślić
Czy nóndzie sie kiejsi w naszym mieście taki gospodorz,kiery "Ustawę o języku polskim" poradzi wyłoślić wszeckim cieszyńskim kszefciorzóm tak, coby zachycili ło co sie rozchodzi ? Dobrze by to było, bo do dzisia jak sie szpacyruje dejmy na to po Głymboki to nie wiadómo kaj my sóm. Czy kansi w Angliji czy w naszym historycznym Cieszynie, bo poczytać szyldy na co drugim kszefcie poradzóm yno młodziocy, kierzi mieli we szkole angielszczyne. Czy kiery dzisio wiy co to je "FUNK'N'SOUI" i czym sie u nich kszefci ? A może gdosi wiy co to je Mid Season Sale –30% ? Bo jesi ni, to na Głymboki pod nomerym trzicet osim poradzi sie tego wszeckigo wywiedzieć, a jak eszcze zozdrzi tam przez auslage to uwidzi wszelijakóm babskóm i chłopskóm oblyczke, kiero isto tak sie mianuje. We dwiyrzach dalij, kiery mo na zbyciu kapke piniyndzy, może se kupić cosi świycóncego ze strzybra abo ze złota, a ku tymu godzinki na rynke. Szporobliwe paniczki poradzóm se tam u nich kupić oryngle, abo piekny pierściónek s modrym łoczkym, a ku tymu możne aji jakisi piekny lańcuszek na swój kark. Zaroz wedla na ścianie przyszrubowano je gablotka z fotkami rozmajtych chałup do przedanio, isto skyrs tego, że jak gdo mo pinióndze na wieca ze złota to na chałupe na zicher też bydzie mioł. Co napisać o jakimsi " Cropp Town" to dzisio uż naprowde nie wiym, bo ani to na nasze nie idzie przełożyć, a wychledać w Google sie mi nie podarziło. Na szybach piyrszej s kraja auslagi namalowano tam je czyrwiónóm farbóm znaczka procyntów, a na drugi je też czyrwióno wielko rozmazano pińdziesióntka.
Mini słownik:
nóndzie-znajdzie,
poradzi-potrafi,
zachycili-załapali,
kszeft-sklep,
gdosi-ktoś,
zozdrzi-zobaczy,
auslaga-wystawa,
oblyczka-odzież,
godzinki-zegarek,
przyszrubowano-przykręcona,
wychledać-wyszukać,
podarziło-udało,
Tóż miyjcie sie wszedcy dobrze i wiesiołego popióntku
szl_Latn slk_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn hau_Latn pol_Latn slk_Latn sot_Latn slv_Latn ita_Latn pol_Latn deu_Latn szl_Latn pol_Latn pol_Latn szl_Latn pol_Latn szl_Latn